Diari Oficial de la Generalitat Valenciana


Sumari del DOGV 3361, del 29-10-1998 (1998/9161)

RESOLUCIÓ de 23 d'octubre de 1998, del subsecretari per a la Modernització de les Administracions Públiques, per la qual es convoca la realització del curs selectiu per a l'accés a la subescala de Secretaria, categoria d'entrada, de l'escala de funcionaris d'administració local amb habilitació de caràcter nacional (fase de formació general y fase de formació específica i pràctiques en corporacions locals).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3361

Data del DOGV
:   29-10-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/9161


Data del document
:   23-10-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 23 d'octubre de 1998, del subsecretari per a la Modernització de les Administracions Públiques, per la qual es convoca la realització del curs selectiu per a l'accés a la subescala de Secretaria, categoria d'entrada, de l'escala de funcionaris d'administració local amb habilitació de caràcter nacional (fase de formació general y fase de formació específica i pràctiques en corporacions locals). [1998/Q9161]
  
Una vegada concloses les proves selectives per a l'ingrés en la subescala de Secretaria, categoria d'entrada, de l'escala de funcionaris d'administració local amb habilitació de caràcter nacional, convocades per Resolució de 4 de setembre de 1997, i en aplicació del que estableix la Resolució de 5 d'octubre de 1998, de l'Institut Nacional d'Administració Pública, i de les normes acadèmiques reguladores del curs selectiu.
  
En virtut de les competències atribuïdes per l'article 10 del Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Primer. Convocatòria i estructura
  
Convocar la realització del curs selectiu per a l'accés a la subescala de Secretaria, categoria d'entrada, de l'escala de funcionaris d'administració local amb habilitació de caràcter nacional, que s'ha de realitzar en la Comunitat Autònoma Valenciana, que s'estructura de la manera següent:
  
A) Primera fase de formació general.
  
B) Segona fase, que consta de:
  
1) Formació específica.
  
2) Pràctiques en corporacions locals, l'objectiu de les quals serà integrar els coneixements i les habilitats rebuts en la fase anterior aplicant-los a l'examen d'una organització concreta.
  
Segon. Continguts i calendari
  
A) La primera fase de formació general, s'impartirà del 4 al 27 de novembre de 1998, amb una duració de 102,5 hores, i constarà de dues àrees:
  
- Àrea de coneixements tecnicoprofessionals, amb una duració de 86,5 hores, amb els mòduls següents:
  
1. Organització i funcionament de les entitats locals (12 h.).
  
2. Procediment i règim jurídic (12 h.).
  
3. Urbanisme (12 h.).
  
4. Medi Ambient (10 h.).
  
5. Gestió de la contractació (10,5 h.).
  
6. Serveis públics (9 h.).
  
7. Recursos humans (10,5 h.).
  
8. Unió Europea (10,5 h.).
  
- Àrea de tecnologies de la informació i les comunicacions, amb una duració de 16 hores.
  
B) La segona fase de formació específica i pràctiques en corporacions locals, es realitzarà del 30 de novembre de 1998 al 22 de gener de 1998, i constarà de:
  
1) Mòdul de formació específica: 30 de novembre a 11 de desembre de 1998 (48 hores), amb l'estructura següent:
  
- Llicències d'activitats qualificades i medi ambient 5 hores
  
- Llicències d'espectacles 5 hores
  
- Legislació urbanística valenciana 5 hores
  
- Funció pública valenciana 5 hores
  
- Nivell bàsic del llenguatge administratiu valencià 10 hores
  
- Mòdul institucional 3 hores
  
- Seminari sobre funció pública directiva 15 hores
  
2) La fase de pràctiques en corporacions locals es realitzarà del 14 de desembre de 1998 al 22 de gener de 1999.
  
Durant aquest període s'haurà de realitzar un «treball de pràctiques» que comprendrà un comentari analític dels expedients examinats durant les pràctiques corresponents a les matèries avaluables establides en l'apartat sisé a) d'aquesta resolució. Així mateix, i independentment de l'anàlisi general abans esmentat, s'haurà de presentar un estudi detallat d'un expedient dels examinats que, per la seua especialitat o problemàtica suscitada, i a judici de l'alumne, revestisca interés general. El termini de presentació, examen i altres requisits seran establits per l'Institut Valencià d'Administració Pública (IVAP).
  
Una vegada acabada aquesta fase, cada responsable de les pràctiques realitzades en ajuntaments trametrà informe sobre l'aprofitament de l'alumne. Posteriorment, els alumnes seran qualificats d'apte o no apte per l'IVAP. Per a la qualificació d'aptitud, serà necessari l'examen del treball de pràctiques de l'alumne, que serà avaluat per una comissió de professors nomenada a l'efecte, en els períodes i amb les condicions que fixe l'IVAP.
  
Tercer. Començament i lloc de realització
  
El curs començarà el pròxim dia 4 de novembre a les 09.00 hores, en els locals de l'Institut Valencià de Seguretat Pública (IVASP), situat a l'avinguda de Camp del Túria, s/n, 46091 de l'Eliana (València), on s'impartirà la primera fase de formació general i la segona fase de formació específica del curs.
  
La fase de pràctiques es realitzarà en les corporacions locals designades a aquest efecte.
  
Quart. Assistents
  
Els alumnes convocats per a la participació en el curs de referència es detallen a continuació:
  
Esparducer Mateu, Josefa María 40091410
  
Estremera Saura, Julio Virgilio 49106885
  
Ferrer Mas, Vicent 14839192
  
González Molero, José Daniel 02624942
  
Herrero Pombo, César 56644382
  
Latorre Hernández, Manuel 22748755
  
Llavata Gascón, José Eduardo 27367675
  
Martínez Beltrán, José Antonio 13801394
  
Salom Herrero, Fernando 88048116
  
Cinqué. Règim del curs
  
L'assistència i el règim disciplinari d'aplicació per als participants en el curs serà l'establit en les normes acadèmiques reguladores del curs selectiu dictades per l'INAP.
  
Sisé. Avaluació acadèmica
  
El curs serà objecte d'avaluació acadèmica per l'IVAP com a centre de formació, d'acord amb les directrius següents:
  
a) Les matèries establides en el programa oficial del curs selectiu d'accés a la subescala de Secretaria, categoria d'entrada, que s'han d'avaluar seran les següents:
  
1. Organització i funcionament de les entitats locals.
  
2. Procediment i règim jurídic.
  
3. Urbanisme.
  
4. Medi ambient.
  
5. Gestió de la contractació.
  
6. Serveis públics.
  
7. Recursos humans.
  
8. Unió Europea.
  
b) D'acord amb el que disposa la base 11.3 de la convocatòria de proves selectives, la qualificació serà de 0 a 20 punts, per a superar-lo caldrà obtenir com a mínim 10 punts. Les qualificacions que aconseguisquen o superen els 18 punts hauran de ser justificades davant l'INAP i tramesos els exercicis d'avaluació corresponents, si escau.
  
c) L'IVAP, en coordinació amb el professorat, determinarà la modalitat escrita, oral o mitjançant un test de les proves d'avaluació.
  
Les matèries detallades en l'apartat a) seran qualificades en la forma assenyala anteriorment (de 0 a 20 punts), pels professors respectius de cada matèria.